
Hjemmeeksamen i PED1002 v 2020
Du skal besvare kun én av oppgavene nedenfor. Etter de to alternativene følger krav og råd som gjelder begge oppgavene:
[bookmark: _GoBack]
Oppgave 1. PISA-undersøkelsene og norsk skole

I denne oppgaven skal du først beskrive hva som er formålet med PISA-undersøkelsene. Deretter skal du redegjøre for hvordan PISA-undersøkelsene bekrefter, nyanserer og supplerer norsk klasseromsforskning når det gjelder sosial ulikhet og sosial utjevning. Til slutt skal du drøfte hvilke problemstillinger Pisa-undersøkelsene reiser for utdanningen vår i Norge. Legg vekt på både de motforestillinger som har kommet mot PISA-undersøkelsene og de argumentene som viser styrkene ved PISA-undersøkelsene. 

Besvarelsen skal struktureres i en innledning, en hoveddel og en avslutning. I innledningen skal du presentere hvordan du forstår oppgaveteksten, hvilken faglitteratur du bygger på og hvordan du har strukturert besvarelsen.

I hoveddelen skal du redegjøre og drøfte PISA-undersøkelsene og norsk skole i lys av faglitteraturen som er anbefalt for emnet (PED1002).

Avslutningsvis skal du kort oppsummere besvarelsen, konkludere om hvilke argumenter som har støtte i faglitteraturen og eventuelt skrive hva du selv mener om saken.



Oppgave 2. Teknologi og utdanning

I denne oppgaven skal du gjøre rede for hvordan den økende digitaliseringen påvirker de unges oppvekst og hverdag og legge særlig vekt på hvordan teknologien påvirker utdanningen, utdanningens mål, ferdigheter, læreplan, lærerrollen etc. Hvilke utfordringer ser du, og hvilke muligheter gir teknologien?

I boka ”Big data in education” av Williamson står det at vi etterlater oss mange former for data og at informasjon om oss er blitt handelsvare. Svar kort på følgende spørsmål: Hvilke former for data finnes? Hvordan kan teknologi misbrukes? Hvilke etiske dilemma som oppstår når samfunnet digitaliseres.

Drøft til slutt hvordan teknologien kan fremme eller hemme Biestas tre mål for utdanningen; kvalifisering, sosialisering og subjektivering. 

Besvarelsen skal struktureres i en innledning, en hoveddel og en avslutning. I innledningen skal du presentere hvordan du forstår oppgaveteksten, hvilken faglitteratur du bygger på, gjerne utover ​den som er nevnt i oppgaveteksten, og hvordan du har strukturert besvarelsen.

I hoveddelen skal du redegjøre og drøfte hvordan teknologi påvirker utdanningen i lys av faglitteraturen som er anbefalt for emnet (PED1002).

Avslutningsvis skal du kort oppsummere besvarelsen, konkludere om hvilke argumenter som har støtte i faglitteraturen og eventuelt skrive hva du selv mener om saken.

--------


For begge alternativer

Besvarelsen din skal leveres i PDF-format på Inspera.

Besvarelsen skal være på mellom 2600 og 3600 ord, som tilsvarer ca 6-8 sider. Forside, innholdsoversikt, referanseliste og eventuelle figurer teller ikke med.

Du skal ikke skrive navnet ditt, men kandidatnummeret på forsiden av besvarelsen. Lag innholdsoversikt og sett inn sidetall.

Teksten skal følge normale formkrav og rettskrivingsregler. Pass på at den har en innledning, en hoveddel og en avslutning.


Lenke til pensumlisten finner du her: https://www.uio.no/studier/emner/uv/iped/PED1002/v20/pensumliste/index.html

Det vil være en fordel for deg å søke på nettsider for å få mer informasjon om saken du velger å skrive om. Noen kilder har du bare tilgang til om du er logget på UiO. Se: https://www.ub.uio.no/bruk/ub-tilgang-hjemmefra.html 

Det vil være en fordel for deg at du bruker pensum fra flere delområder og henviser til ulike bøker og artikler som er relevante for oppgaven. Husk at hvis du kopierer setninger fra andre dokumenter, er det viktig at du bruker reglene for sitering.

Følg APA-malen. Se: https://sokogskriv.no/kildebruk-og-referanser/referansestiler/apa-6th/

Du kan gjerne diskutere med andre hvordan oppgavene kan løses, men du kan ikke skrive sammen med noen eller kopiere andre. Besvarelsen skal framstå som et selvstendig, individuelt arbeid.


